Mike Perry (DJ)

Mikael Mats Robert Persson (lahèr 24 Junè 1983), sè lebbi èkennal kalabân nyama pangghung Mike Perry panèka DJ bân produser rekkaman sè asalla ḍâri Swèḍia. Mike èkennal saccara internasional karana laghu taon 2016-sâ, "The Ocean", sè sajân èkennal bân dhâddhi nomer 1 è Swedia Singles Chart. Mike jhughân èkennal kalabân pan-bârâmpan laghu laènna akadhi "Inside the Lines", "Stay Young", bân "Don't Hide".

 Lako 
È taon 2007, Mike makalowar laghu "Psycadelic" abhâreng Stephan M. È taon 2012, Mike makalowar "Put Me Up", musik dansa elektronik kalabân label Mark Brown, bân èrilis sareng CR2 Records. Laghu panèka ètoro'è kalabân kolaborasi sareng Cecilia Axeland sè ajuḍul "We Don't Sleep in the Night"  bân laghu "Whompin" sareng Filip Jenven. È taon 2013, Perry molaè makalowar musik kalabân gaya "rowangan rajâ". Jhughân è taon 2013, laghu anḍi'in Miriam Bryant "Push & Play" èremix (lagu kalabân musik camporan) sareng Filip Jenven bân Mike Perry. Mike makalowar pan-bârâmpan karya musik dâri taon 2013 kantos 2016.

 Kakalonta'anna è 2016 
Sa'amponna amaènnaghi laghu "The Ocean", Sony Music Entertainment ngontrak Mike ḍâ' label musikka. Tangghâl 15 April 2016, laghu panèka èrilis bân Shy Martin dhâddhi panyanyi otamana. Laghu panèka nyapa' laghu palèng attas è Swedia Singles Chart bân nyapa' Top 10 è Austria, Finlandia, Jeèrman, Bâlândhâ, Norwegia, Polandia bân Swiss, bân jhughân nyapa' Top 20 è Australia, Belgia, Denmark, Prancis bân Irlandia, bân nyapa' Top 40 è Italia, Selandia Baru, bân Inggris.

 Sombher